smcproject/ml-wiki-sentences huggingface dataset:
സമൂഹത്തിലെ എല്ലാവരേയും പോളിസി ഉടമകൾ ആക്കാനും പ്രീമിയം അടയ്ക്കാനും നിർബന്ധിക്കുന്നതിലൂടെ, എല്ലാവർക്കും ആവശ്യമുള്ളപ്പോൾ അവകാശികളാകാൻ കഴിയുമെന്ന് ഇത് ഉറപ്പാക്കുന്നു.
ഇതുവഴി, ഇത് അനിവാര്യമായും നീതിന്യായ വ്യവസ്ഥയും ക്ഷേമരാഷ്ട്രവും പോലുള്ള മറ്റ് ആശയങ്ങളുമായി ബന്ധപ്പെട്ടിരിക്കുന്നു.
ഇത് വലിയതും സങ്കീർണ്ണവുമായ ഒരു വിഷയമാണ്, അത് വമ്പിച്ച സംവാദത്തിന് കാരണമാകുന്നു, അത് ഇനിപ്പറയുന്ന ലേഖനങ്ങളിലും മറ്റും  കൂടുതൽ പഠിക്കാം: നാഷണൽ ഇൻഷുറൻസ് സാമൂഹിക സുരക്ഷാ വല സാമൂഹിക സുരക്ഷ സാമൂഹ്യ സുരക്ഷാ സംവാദം (യുണൈറ്റഡ് സ്റ്റേറ്റ്സ്) സാമൂഹിക സുരക്ഷ (യുണൈറ്റഡ് സ്റ്റേറ്റ്സ്) സാമൂഹ്യക്ഷേമ വ്യവസ്ഥ സ്റ്റോപ്പ്-ലോസ് ഇൻഷുറൻസ് വിനാശകരമായ അല്ലെങ്കിൽ പ്രവചനാതീതമായ നഷ്ടങ്ങളിൽ നിന്ന് സംരക്ഷണം നൽകുന്നു.
പ്ലാനുകളിൽ നിന്ന് ഉണ്ടാകുന്ന നഷ്ടങ്ങളുടെ 100% ബാധ്യത ഏറ്റെടുക്കാൻ ആഗ്രഹിക്കാത്ത സ്ഥാപനങ്ങളാണ് ഇത് വാങ്ങുന്നത്.
ഒരു സ്റ്റോപ്പ്-ലോസ് പോളിസി പ്രകാരം, കിഴിവുകൾ എന്ന് വിളിക്കപ്പെടുന്ന ചില പരിധികൾ കവിയുന്ന നഷ്ടങ്ങൾക്ക് ഇൻഷുറൻസ് കമ്പനികൾ ബാധ്യസ്ഥരാകുന്നു.
അവലംബം ഇൻഷുറൻസ് വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് ഉറവിടങ്ങൾ കൂടുതൽ വായനയ്ക്ക് ഈനവ്, ലിറാൻ; ഫിങ്കൽസ്റ്റീൻ, ആമി; ഫിസ്മാൻ, റേ (2023).
അപകടകരമായ വ്യാപാരം: ഇൻഷുറൻസ് ചന്തകൾ എന്തുകൊണ്ട് പരാജയപ്പെടുന്നു, അതിനെക്കുറിച്ച് എന്തുചെയ്യണം .
യേൽ സർവകലാശാല പ്രസ്സ്.
ISBN 978-0-300-26855-3 .
ഇൻഷുറൻസ് നിയമവും നിയന്ത്രണവും: കെന്നത്ത് എസ്. എബ്രഹാമിൻ്റെ കേസുകളും മെറ്റീരിയലുകളും.
ന്യൂയോർക്ക്, N.Y: ഫൗണ്ടേഷൻ പ്രസ്സ്, 2005.
ISBN 9781587788826 ബാഹ്യ കണ്ണികൾ അമെരിക്കൻ ഇൻഷുറൻസ് വ്യവസായത്തെ സംബന്ധിച്ച കോൺഗ്രസ്സ് റിസർച്ച് സർവീസ് റിപ്പോർട്ടുകൾ ഫെഡറേഷൻ ഓഫ് യൂറോപ്യൻ റിസ്ക് മാനേജ്മെൻ്റ് അസോസിയേഷനുകൾ ഇൻഷുറൻസ് at Curlie ഇൻഷുറൻസ് ബ്യൂറോ ഓഫ് കാനഡ ഇൻഷുറൻസ് ഇൻഫർമേഷൻ ഇൻസ്റ്റിറ്റ്യൂട്ട് ഇൻഷുറൻസ് കമ്മീഷണർമാരുടെ ദേശിയ അസോസിയേഷൻ ബ്രിട്ടീഷ് ലൈബ്രറി - ഇൻഷുറൻസ് വ്യവസായത്തെക്കുറിച്ചുള്ള വിവരങ്ങൾ കണ്ടെത്തൽ (യുകെ ഫോക്കസ്)
ഇൻസുലിൻ പെൻ
പ്രമേഹ രോഗി കൾക്ക് ഇൻസുലിൻ കുത്തിവെയ്ക്കാൻ ഉപയോഗിക്കുന്ന കുത്തിവെയ്പ്പ്  ഉപകരണമാണ് ഇൻസുലിൻ പെൻ (Insulin Pen).
ഇൻസുലിൻ അടക്കം ചെയ്ത ഒരു കാട്ട്രിജ് (cartridge),  ഡോസ് അളക്കുന്ന സംവിധാനം, പ്രത്യേക സൂചി, (pen needle), എന്നിവ അടങ്ങുന്നതാണ് പെൻ.
ഡാനിഷ് കമ്പനി ആയ Novo Nordisk ആണ് 1985ൽ ആദ്യമായി  ഇവ ഇറക്കിയത്.
രണ്ട് തരം പെന്നുകളാണ് പ്രചാരത്തിലുള്ളത്, ഡിസ്പോസിബിൾ അഥവാ പ്രീഫിൽഡ് : ഇൻസുലിൻ തീർന്നാൽ ഉപകരണം മൊത്തത്തിൽ കളയുന്നു.
ഡൂറബിൾ അഥവാ റീഫില്ലബൾ : ഇൻസുലിൻ അടക്കം ചെത് കാട്ട്രിഡ്ജ് , ഇൻസുലിൻ തീരുമ്പോൾ മാറ്റിവയ്ക്കുന്നു.
വിവിധ മോഡലിലുള്ള പെന്നുകൾ
ലഭ്യത/വ്യാപനം : നിലവിൽ ഇൻസുലിൻ നിർമ്മിക്കുന്ന മിക്ക കമ്പനികളും ഇൻസുലിൻ പെൻ വിപണനം ചെയ്യുന്നുണ്ട് .
ഉപയോഗിക്കുന്ന രീതി സൂചി പെന്നിൽ ഘടിപ്പിക്കുക,/ പിരിച്ചു കയറ്റുക.
വായു കുമിള ഇല്ലെന്ന് ഉറപ്പാക്കുക ഡയൽ തിരിച്ച് ആവശ്യമുള്ള അളവിലേക്ക് കൊണ്ടെത്തിക്കുക ത്വക്കിനടിയിലേക്ക് സൂചി കുത്തിയിറക്കുക പെനിലെ ബട്ടൺ ഞെക്കി ഇൻസുലിൻ സാവാധാനം ഇഞ്ചെക്ട് ചെയ്യുക പെൻ ഊരി മാറ്റി, സൂചി കളയുക.
പെനിന്റെ മെച്ചങ്ങൾ I പരമ്പാരഗത സിറിൻഞ്ചും വയലും, ഇൻസുലിൻ പെന്നും(നടുവിലുള്ളത്) ഇൻസുലിൻ വയലും (vial) , സിറിഞ്ചും വെവ്വേറെ കൊണ്ട് നടക്കണ്ട, ചുമക്കാനും കൂടെകൊണ്ട് പോകാനും സൗകര്യം ആവർത്തിച്ച് എടുക്കുന്ന മരുന്നായതിനാൽ അളവ് കൂടുതൽ സൂക്ഷമവും കൃത്യവും ആയിരിക്കും കാഴ്ച വൈകല്യം, കൈവിറയിൽ എന്നിവയുള്ളവർക്ക് കൂടുതൽ എളുപ്പത്തിൽ ഉപയോഗിക്കാം വയലിൽ ആദ്യം മരുന്ന് കുത്തിയെടുത്ത്,  പിന്നെ ത്വക്കിൽ കുത്തുന്നതിനാൽ പരമ്പരാഗത സൂച്ചികൾക്ക് സംഭവിക്കുന്ന മൂർച്ചക്കുറവ് ഇവിടെയില്ല.
അതിനാൽ കുത്തിവെയ്പ്പ് വേദന ഗണ്യമായി കുറയുന്നു.
പോരായമകൾ രണ്ട് വ്യത്യസ്ത തരം ഇൻസുലിൻ ഉപയോഗിക്കുന്നവർക്ക് പരമ്പരാഗത സിറിഞ്ചുകൾ തന്നെ വേണം.
രണ്ട് മരുന്നുകൾ ഒരുമിച്ച് കലർത്തി കുത്തിവെയ്ക്കാൻ  പെന്നിൽ സാധ്യമല്ല എന്നാൽ പുതിയ ഇൻസുലിനുകളിൽ ഏറെയും കലർത്തി ഉപയോഗം അനുവദിക്കാത്തവയാണ്.
പരമ്പരാഗത സിറിഞ്ച് സംവിധാനത്തേക്കാൾ ചെലവ് ഏറെയാണ് പെനിന്ന്.
ഇൻഷുറൻസ് കമ്പനികൾ പലപ്പോഴും ഇവ  അനുവദിച്ച് കൊടുക്കാറുമില്ല പുത്തൻ സാങ്കേതികതകൾ
കഴിഞ്ഞ 25 വർഷത്തിനുള്ളിൽ കാര്യമായ മാറ്റങ്ങളൊന്നും പെൻ രംഗത്ത് സംഭവിച്ചിട്ടില്ലെങ്കിലും, കൂടുതൽ ഉപയോഗ സൗഹൃദമായ അനുബന്ധ ഘടകങ്ങൾ (accessories) വികസിപ്പിച്ചെടുത്തിട്ടുണ്ട്.
ഇൻസുലിൻ പിന്നീട് ഉപയോഗത്തിനായി തണുപ്പിച്ച് സൂക്ഷികാൻ ഉതുകുന്ന പേഴ്സ് (wallet), യു.കെ യിലെ Frio വികസിപ്പിച്ചെടുത്തിട്ടുണ്ട്.
ഇൻസുലിൻ അടങ്ങിയ വാളറ്റ് തണുത്ത വെള്ളത്തിൽ മുക്കിയെടുത്താൽ ഏതാനം ദിവസത്തേയ്ക്ക് ഇൻസുലിൻ ഉപയോഗ യോഗ്യമായി ഇരുന്നുകൊള്ളും.
പിന്നീട് വിണ്ടും മുക്കിയാൽ കാലാവധി വീണ്ടും ദീർഘിക്കുന്നു.
ടൈംസുലിൻ (timesulin) പെനിന്റെ ഒരു ക്യാപ്പ് ആയിട്ട് രൂപകല്പന ചെയ്യപ്പെട്ടിരിക്കുന്നു.
അവസാന കുത്തിവെയ്പ്പ് എത്ര നേരം മുമ്പായിരുന്നു അന്നറിയിക്കുന്ന സംവിധാനം.
ഡോസ് വിട്ടു പോകാതിരിക്കാനും അബദ്ധത്തിൽ ആവർത്തിക്കാതിരിക്കാനും ഇതിലൂടെ ഈ ക്യാപ്പ് സഹായിക്കുന്നു.
ബീ (Bee- Vigilant) .
വിജിലാന്റ് കമ്പനി ഇറക്കുന്ന ബ്ലൂടൂത്ത് സംവിധാനമാണ് .
ഇതും ഒരു ക്യാപ്പ് ആണ് .
കുത്തിവെയ്പ്പ് വിവരങ്ങളും പഞ്ചസാര നില വിവരങ്ങളും സ്മാർട്ട് ഫോണുകളിലെക്കും ടാബ്ലെറ്റുകളിലേക്കും ബ്ലൂടൂത്ത് ചെയ്യുന്നു.
by Vigilant ref അവലംബം ↑ Taking Control of Your Diabetes: Education, Motivation, Self-Advocacy by Steven V. Edelman, MD and Friends Archived 2008-09-07 at the Wayback Machine .
↑ ↑ [Frio UK - www.friouk.com] ↑ Timesulin Insulin Pen Cap ↑ [Bee Product Review]
ഉങ്ങക്കണ്ണി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Litsea_glabrata
തെക്കെപശ്ചിമഘട്ടതദ്ദേശവാസിയായ 12 മീറ്ററോളം ഉയരം വയ്ക്കുന്ന ഒരു വൃക്ഷമാണ് ഉങ്ങക്കണ്ണി ( ശാസ്ത്രീയനാമം : Litsea glabrata ) .
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://keralaplants.in/keralaplantsdetails.aspx?id=Litsea_glabrata Archived 2016-03-05 at the Wayback Machine .
വിക്കിസ്പീഷിസിൽ Litsea glabrata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Litsea glabrata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തദ്ധിതം
നാമങ്ങളിൽ നിന്നോ ഭേദകങ്ങളിൽ നിന്നോ ഉണ്ടാകുന്ന നാമശബ്ദങ്ങളാണ് തദ്ധിതം .
ക്രിയാധാതുക്കളിൽ നിന്ന് നിഷ്പാദിപ്പിക്കാവുന്ന ശബ്ദങ്ങളെ കൃത്ത് എന്നും പറയുന്നു.
ഒരു ഭാഷയുടെ നവശബ്ദനിഷ്പാദനശക്തി സ്ഥിതിചെയ്യുന്നത് അതിലെ കൃത്തുകളിലും തദ്ധിതങ്ങളിലുമാണ്.
സംസ്കൃതത്തിൽനിന്നും ഇംഗ്ലീഷിൽനിന്നും പദങ്ങൾ സ്വീകരിക്കാൻ തുടങ്ങിയതിന്റെ ഫലമായി മലയാളത്തിന്റെ തനതായ രൂപനിഷ്പാദനക്ഷമത ദുർബബലമായിത്തീരുന്നു.
ഉദാഹരണം ദശരഥൻ – ദാശരഥി ബുദ്ധി – ബൗദ്ധികം വർഷത്തിൽ ഭവിക്കുന്നത് – വാർഷികം മൃദുവായിരിക്കുന്നത് – മൃദുത്വം വ്യാകരണമറിയുന്നവൻ – വൈയാകരണൻ ഉപവിഭാഗങ്ങൾ
തദ്ധിതങ്ങൾക്ക് പല വിഭാഗങ്ങൾ ഉണ്ട്.
തന്മാത്രതദ്ധിതം
അനേകം ധർമ്മങ്ങളുള്ള ഒരു ധർമ്മിയിൽ നിന്ന് ഒരു ധർമ്മത്തെ മാത്രം വേർതിരിച്ചു കാണിക്കുന്നതാണ് തന്മാത്രതദ്ധിതം.
പ്രത്യേക ധർമ്മങ്ങളെ സൂചിപ്പിക്കുന്ന ഭേദകങ്ങളിൽ നിന്നും ഉണ്ടായ നാമരൂപങ്ങളാണിവ.
മ, ത്തം, തനം, തരം മുതലായ പ്രത്യയങ്ങൾ ചേർത്ത് തന്മാത്രതദ്ധിതം ഉണ്ടാക്കാം.
ഭേദകാർത്ഥപ്രകൃതിയിൽ മ തന്മാത്രാഖ്യതദ്ധിതം ശേഷത്തിൽ ത്തം യഥായോഗം പിന്നെത്തനതരാദിയും.
ആർ. രാജരാജവർമ്മ കേരളപാണിനീയത്തിൽ പറയുന്നത്.
ഭേദകപ്രകൃതിയിൽ മുഖ്യമായും മ എന്ന പ്രത്യയം ചേർക്കുന്നു.
സാധാരണമായി ശുദ്ധം എന്ന വിഭാഗത്തിൽപ്പെടുന്ന  ഭേദകങ്ങളുടെ പ്രകൃതികളോടാണ് 'മ'പ്രത്യം ചേർക്കാറുള്ളത്.
പുതുമ വെണ്മ തിന്മ നീലിമ മധുരിമ
തുടങ്ങിയവ ഉദാഹരണം.
മറ്റ് ഭേദകാർത്ഥപ്രകൃതികളിൽ നിന്ന് തദ്ധിതമുണ്ടാക്കാൻ മുഖ്യമായും ഉപയോഗിക്കുന്നത് ത്തം എന്ന പ്രത്യയമാണ്.
സംസ്കൃതത്തിലെ തന്മാത്രാ പ്രത്യയമായ ത്വം എന്നതിന്  തുല്യമായ മലയാളപ്രത്യമാണ് ത്തം.
അതായത് സംസ്കൃത പ്രകൃതികളോട് ത്വം ചേർക്കുമ്പോൾ മലയാള പ്രകൃതികളോട് ത്തം ചേർക്കും.
ഉദാഹരണം മടയൻ - മടയത്തം മണ്ടൻ - മണ്ടത്തം കാട്ടാളൻ - കാട്ടാളത്തം തെണ്ടി - തെണ്ടിത്തം
സംസ്കൃതശബ്ദങ്ങളിൽ സംസ്കൃതരൂപങ്ങൾ തന്നെ ഉപയോഗിക്കാം.
മൃദു - മൃദുത്വം ഗുരു - ഗുരുത്വം ലഘു - ലഘുത്വം സുന്ദര – സൌന്ദര്യം, സുന്ദരത്വം
കൂടാതെ മലയാളത്തിൽ തരം, തനംഎന്നീ പ്രത്യേക ശബ്ദങ്ങളും തന്മാത്രാതദ്ധിതമായി പ്രയോഗിക്കപ്പെടാറുണ്ട്.
ഉദാഹരണം വേണ്ടാതനം മുട്ടാളത്തരം പൊട്ടത്തരം മണ്ടത്തരം തദ്വത്തദ്ധിതം
അതുള്ളത്, അതിലുള്ളത്, അവിടെനിന്നു വരുന്നത്, അവിടെ ജനിച്ചത് മുതലായ അർത്ഥമുള്ളതിനെ തദ്വത്തദ്ധിതം എന്നു പറയുന്നു.
അതുള്ളതിത്യാദ്യർത്ഥത്തിൽ അൻ തദ്വത്തെന്ന തദ്ധിതം മൂപ്പ് ഉള്ളവൻ – മൂപ്പൻ കൂനുള്ളവൻ - കൂനൻ മടിയുള്ളവൻ – മടിയൻ തെക്കുനിന്നു വരുന്നവൻ - തെക്കൻ നാമനിർമ്മായിതദ്ധിതം
പേരെച്ചം , സംബന്ധിക , ആധാരികാഭാസം എന്നിവയോട് അൻ, അൾ, തു എന്നീ ലിംഗപ്രത്യയങ്ങൾ ചേർത്തുണ്ടാക്കുന്ന തദ്ധിതത്തെ നാമനിർമ്മായിതദ്ധിതം എന്നു വിളിക്കുന്നു.
:അനൾതുവെന്ന ലിംഗംതാൻ നാമനിർമ്മായിതദ്ധിതം നാമാംഗാധാരികാഭാസ സംബന്ധികകൾ മൂന്നിലും കണ്ട – കണ്ടവൻ കാണുന്ന - കാണുന്നവൻ പൂരണിതദ്ധിതം
സംഖ്യാവാചികളായ നാമങ്ങളോട് അതിനെ പൂരിപ്പിക്കുന്ന എന്ന അർത്ഥത്തില് ആം എന്ന പ്രത്യയം ചേർത്താൽ പൂരണിതദ്ധിത മാകും.
ഇവിടെ സൂചിപ്പിക്കുന്ന ആം എന്ന പ്രത്യയം ആകും എന്ന ഭാവിപേരെച്ചത്തിന്റെ സങ്കോചിതരൂപമാണ്.
പുല്ലിംഗപ്രത്യയമായ അന് ചേര്ത്ത് ഒന്നാമൻ, പത്താമൻ എന്നു പറയാം.
എന്നാൽ സ്ത്രീലിംഗവിവക്ഷയിൽ ഒന്നാമി, പത്താമി ഇങ്ങനെ പ്രയോഗിക്കാറില്ല.
നാമനിർമ്മായിതദ്ധിതം ഉപയോഗിച്ച് ഒന്നാമത്തേവൾ എന്നിങ്ങനെ പ്രയോഗിക്കുകയാണ് പതിവ്.
ഒന്ന് – ഒന്നാം പത്ത് – പത്താം ചുട്ടെഴുത്തുകളോടൊപ്പം
ഇതുകൂടാതെ ചുട്ടെഴുത്തുകളോട് ചേർത്തുപയോഗിക്കുന്ന തദ്ധിതരൂപങ്ങളും ഉണ്ട്.
ഇവ സ്ഥലം, കാലം, വിധം, അളവ് എന്നിങ്ങനെയുള്ള അർത്ഥങ്ങള് ലഭ്യമാകുന്ന രീതിയിൽ യഥാക്രമം ങ്, ന്ന്, ങനെ, ത്ര എന്നീ പ്രത്യയങ്ങൾ ചേർത്തുണ്ടാക്കുന്നു.
അ – അങ്ങ്, അന്ന്, അത്ര, അങ്ങനെ ഇ – ഇങ്ങ്, ഇന്ന്, ഇത്ര, ഇങ്ങനെ എ – എങ്ങ്, എന്ന്, എത്ര, എങ്ങനെ
ക പ്രത്യയത്തിൽ അനുനാസികം ചേർന്ന് അങ് കു – അങ്ങ് എന്ന രൂപവും തിര (മാത്ര) എന്ന ശബ്ദത്തിന് മാറ്റം സംഭവിച്ച് അത്ര എന്ന രൂപവും ഉണ്ടാകുന്നു.
കേരളപാണിനീയം, ഏ.
ആർ. രാജരാജവർമ്മ കാരികകൾ ↑ ഏ.
ആർ. രാജരാജവർമ്മ , കേരളപാണിനീയം കാരിക 91.
↑ ഏ.
ആർ. രാജരാജവർമ്മ, കേരളപാണിനീയം കാരിക 92.
ആർ. രാജരാജവർമ്മ, കേരളപാണിനീയം കാരിക 93.
കിളിമാനൂർ രമാകാന്തൻ ഇംഗ്ലീഷ് വിലാസം https://ml.wikipedia.org/wiki/Kilimanoor_ramakanthan
മലയാളത്തിലെ ഒരു കവിയും ഗാനരചയിതാവും വിവർത്തകനുമായിരുന്നു കിളിമാനൂർ രമാകാന്തൻ (1938 ഓഗസ്റ്റ് 2 - 2009 നവംബർ 30).
ദാന്തെയുടെ ഡിവൈൻ കോമഡി മലയാളത്തിലേക്ക് വിവർത്തനം ചെയ്തത് ഇദ്ദേഹമാണ്.
ഡിവൈൻ കോമഡിക്ക് ഇന്ത്യൻ ഭാഷകളിലിറങ്ങുന്ന ആദ്യ വിവർത്തനമാണിത്.
ഈ വിവർത്തനത്തിന് 2004-ലെ കേരള സാഹിത്യ അക്കാദമി പുരസ്കാരം ലഭിച്ചു.
ദാന്തേ മഹോത്സവത്തിൽ പങ്കെടുത്തിട്ടുണ്ട്.
മലയാള കവിതക്ക് നവഭാവുകത്വം സമ്മാനിച്ച കവികളിൽ പ്രമുഖനായ രമാകാന്തൻ 1938-ൽ കിളിമാനൂരിൽ ജനിച്ചു.
എൻ.കല്യാണി, എസ്. അച്യുതൻ എന്നിവരായിരുന്നു മാതാപിതാക്കൾ.
കിളിമാനൂർ രാജരാജവർമ്മ ഹൈസ്കൂൾ, തിരുവനന്തപുരം ആർട്സ് കോളേജ്, യൂണിവേഴ്സിറ്റി കോളേജ് എന്നിവിടെങ്ങളിലായി വിദ്യാഭ്യാസം.
ദീർഘകാലം കൊല്ലം ശ്രീനാരായണ കോളേജിലും  ചെമ്പഴന്തി എസ്.എൻ. കോളേജിലും മലയാളം അദ്ധ്യാപകനായിരുന്നു.
2009 നവംബർ 30-ന് തിരുവനന്തപുരത്തെ സ്വകാര്യ ആശുപത്രിയിൽ വെച്ച് അന്തരിച്ചു.
കൃതികൾ കവിതാസമാഹാരങ്ങൾ പാന്ഥന്റെ പാട്ട് കണ്ണീരിനക്കരെ മർമ്മരം മനുഷ്യമരങ്ങൾ ഹരിതഭൂമി (1969) ആരോ ഒരാൾ അമ്പതു പ്രേമഗാനങ്ങൾ തെരഞ്ഞെടുത്ത കവിതകൾ ( 2011) വിവർത്തനം ഡിവൈൻ കോമഡി (1990) ഉപന്യാസം സർഗമുദ്രകൾ യാത്രാവിവരണം ദാന്തെയുടെ നാട്ടിൽ പുരസ്കാരങ്ങൾ കേരള സാഹിത്യ അക്കാദമി പുരസ്കാരം (2004) - ഡിവൈൻ കോമഡി (വിവർത്തനം) ആശാൻ സ്മാരക പുരസ്കാരം (2005) മുലൂർ സ്മാരക പുരസ്കാരം അവലംബം ↑ ↑ ↑
ഉപനയനം ഇംഗ്ലീഷ് വിലാസം https://ml.wikipedia.org/wiki/Upanayana
ഹിന്ദുക്കളുടെയിടയിൽ ബാലന്മാരുടെ വേദാധ്യയനത്തിനനോ ഔപചാരിക വിദ്യാഭ്യാസത്തിനോ തുടക്കംകുറിക്കുന്ന സംസ്കാരമാണ് ഉപനയനം .
ഷോഡശക്രിയകളിലെ ഒൻപതാമത്തെ ക്രിയയാണിത്.
ഉപനയനസംസ്കാരത്തിൽ ബാലനെ യജ്ഞോപവീതം (യജ്ഞസൂത്രം) ധരിപ്പിക്കുന്നു.
യജ്ഞോപവീതം മലയാളത്തിലും തമിഴിലും പൂണൂൽ എന്നും അറിയപ്പെടുന്നു.
അതിനാൽ പൂണൂൽക്കല്യാണം എന്നും ഉപനയനസംസ്കാരം അറിയപ്പെടുന്നു.
ഒരു ബാലന് ആദ്യമായി ബ്രഹ്മോപദേശം നൽകുന്നത് ഉപനയനവേളയിലാണ്.
ബ്രാഹ്മണർക്കിടയിൽ അഞ്ചാം വയസ്സു മുതലും, ക്ഷത്രിയർക്കിടയിൽ പതിമൂന്നാം വയസ്സു മുതലും, വൈശ്യർക്കിടയിൽ പതിനേഴാം വയസ്സുമുതലുമാണ് ഇത് സാധാരണയായി നടക്കുന്നത്.
ഉപനയനത്തോടുകൂടിയാണ് ഒരാളിന്റെ ജീവിതത്തിൽ ബ്രഹ്മചര്യാശ്രമം ആരംഭിക്കുന്നത്.
ഉപനീതനായ വ്യക്തിയെ 'രണ്ട് ജന്മം ഉള്ളവൻ', അതായത് ഉപനയനത്തിന് മുൻപ് ഒരു ജന്മവും അതിനുശേഷം ഒരു ജന്മവും ഉള്ളവൻ, എന്ന അർത്ഥത്തിൽ ദ്വിജൻ എന്ന് പറയാറുണ്ട്.
ബ്രാഹ്മണക്ഷത്രിയവൈശ്യവർണങ്ങളിലുള്ളവർ ഉപനയനസംസ്കാരം ചെയ്യാറുള്ളതിനാൽ ഈ മൂന്നു വർണങ്ങളിലും പെട്ടവർ ദ്വിജർ എന്ന് അറിയപ്പെടുന്നു.
ഉപനയനം ചടങ്ങിന്റെ ഭാഗമാണ് ബ്രഹ്മോപദേശം, ഇത് പവിത്രമായ നൂൽ ചടങ്ങ് എന്നറിയപ്പെടുന്നു.
ഏകദേശം പറഞ്ഞാൽ, ഉപനയനം ചടങ്ങിൽ ഇനിപ്പറയുന്ന ഘട്ടങ്ങൾ ഉൾപ്പെടുന്നു (ക്രമത്തിൽ വ്യത്യാസമുണ്ടാകാം):
നന്ദി: ചടങ്ങിന്റെ തുടക്കത്തിൽ കുടുംബത്തിൽ നിന്നും പൂർവ്വികരിൽ നിന്നും അനുഗ്രഹം വാങ്ങുന്നത് ഉൾപ്പെടുന്നു (പിറ്ററുകൾ), അതിൽ പലപ്പോഴും ബ്രാഹ്മണർക്ക് ഭക്ഷണം നൽകുന്നത് ഉൾപ്പെടുന്നു.
മാതൃ ഭോജനം: ആൺകുട്ടിക്ക് അവന്റെ അമ്മ ഭക്ഷണം നൽകുന്നു, പുരോഹിതൻ മന്ത്രങ്ങൾ ജപിച്ച് ബ്രഹ്മചാരിയെ അനുഗ്രഹിക്കുന്നു.
ഈ ഘട്ടം യുവ വിദ്യാർത്ഥിയുടെ പോഷണത്തെ പ്രതീകപ്പെടുത്തുന്നു.
ഉദകശാന്തി: കുട്ടിയുടെ മനസ്സും ശരീരവും ശുദ്ധീകരിക്കാൻ ലക്ഷ്യമിട്ടുള്ള ശുദ്ധീകരണ ചടങ്ങാണ് ഉദകശാന്തി.
ദേവന്മാരുടെ പേരുകൾ വിളിച്ച് മന്ത്രങ്ങൾ ഉരുവിടുകയും ശുദ്ധീകരിച്ച വെള്ളം കുട്ടിയെ സംരക്ഷിക്കുകയും ശുദ്ധീകരിക്കുകയും ചെയ്യുന്നു.
യജ്ഞോപവീത ധാരണം: ആചാര്യന്റെ (ആത്മീയ ആചാര്യന്റെയോ പുരോഹിതന്റെയോ) മാർഗനിർദേശത്തോടെ പവിത്രമായ നൂൽ (ജനേവു, പൂണൽ അല്ലെങ്കിൽ യജ്ഞോപവീത്) ആൺകുട്ടിയുടെ ഇടതു തോളിൽ വയ്ക്കുന്നു.
സാധാരണയായി ആൺകുട്ടിയുടെ പിതാവ് ഈ ചടങ്ങ് നടത്തുന്നു, അതായത്, ആൺകുട്ടിയുടെ പിതാവ് യജ്ഞോപവീതം ആൺകുട്ടിയുടെ ദേഹത്ത് സ്ഥാപിക്കുന്നു.
ദോഷം അകറ്റാൻ അരയിൽ മുഞ്ച പുല്ല് കെട്ടുന്നു.
കുമാരഭോജനം: ബ്രഹ്മചര്യവും പഠനവും ആയ തന്റെ ബ്രഹ്മചര്യം ആരംഭിക്കുന്നതിന് മുമ്പ് കുട്ടിയുടെ അമ്മ അഞ്ച് വ്യത്യസ്ത മധുരപലഹാരങ്ങൾ അവനു നൽകുന്നു.
ബ്രഹ്മോപദേശം: ഗുരുവാകുന്ന പിതാവ് കുട്ടിക്ക് ഗായത്രിമന്ത്രം പറഞ്ഞുകൊടുക്കുന്നു.
ഈ ഘട്ടം ചടങ്ങിന്റെ ഹൃദയമാണ്, ഇത് ആൺകുട്ടിയുടെ ആത്മീയ യാത്രയുടെ തുടക്കം കുറിക്കുന്നു.
സൂര്യദർശനം: വിനയത്തിനും വിജ്ഞാനാന്വേഷണത്തിനും ഊന്നൽ നൽകി കൈകൾ ചേർത്തുണ്ടാക്കിയ ചെറിയ ദ്വാരത്തിലൂടെ കുട്ടിയെ സൂര്യനെ കാണിക്കുന്നു.
ഭിക്ഷകരണം: കുട്ടി അമ്മയിൽ നിന്നും മറ്റ് സ്ത്രീകളിൽ നിന്നും അരി ഭിക്ഷ ചോദിക്കുന്നു, ഈ പ്രക്രിയയിൽ തന്റെ ഇന്ദ്രിയങ്ങളെയും അഹംഭാവത്തെയും നിയന്ത്രിക്കാൻ പഠിക്കുന്നു.
ആശീർവാദം: അവസാന ഘട്ടത്തിൽ കുട്ടി മുതിർന്നവരോടും വൈദികരോടും അനുഗ്രഹം തേടുന്നു.
അവൻ സ്വയം പേരും ഗോത്രവും (പരമ്പര) പരിചയപ്പെടുത്തുന്നു.
അഭിവാദേ എന്ന് തുടങ്ങുന്ന ആൺകുട്ടിയുടെ സ്വയം പരിചയപ്പെടുത്തൽ ഗാനമാണിത്.
സന്ധ്യാ വന്ദനം: ഈ ഭാഗത്ത് പലപ്പോഴും യോഗയെ അടിസ്ഥാനമാക്കിയുള്ള ആചാരങ്ങളുടെയും ധ്യാനത്തിന്റെയും സംയോജനം ഉൾപ്പെടുന്നു.
ദേവതകളുടെ ആരാധനയും സ്വയം ശുദ്ധീകരണവും ഉൾപ്പെടെയുള്ള ദൈനംദിന ആചാരങ്ങളുടെ തുടർച്ചയായ പരിശീലനത്തെ ഇത് സൂചിപ്പിക്കുന്നു.
യജ്ഞോപവീതം അഥവാ പൂണൂൽ
ഉപനയനസംസ്കാരത്തിന്റെ മുഖമുദ്രയണ് യജ്ഞോപവീതധാരണം.
മൂന്നിഴകൾചേർത്തുണ്ടാക്കിയ ഒരു നൂലിനെ മൂന്നായി മടക്കി ഒരുമിച്ച് കെട്ടിയതാണ് യജ്ഞോപവീതം അഥവാ പൂണൂൽ.
സാധാരണയായി ശരീരത്തിനു കുറുകെ ഇടത്തുനിന്ന് വലത്തോട്ട്, അതായത് ഇടത് തോളിനു മുകളിൽക്കൂടി വലംകയ്യുടെ അടിയിലൂടെയാണ് ഇത് ധരിക്കുന്നത്.
യജ്ഞത്തിൽ ധരിക്കുന്നതായതിനാൽ യജ്ഞോപവീതം എന്നും പുണ്യനൂലായതിനാൽ പൂണൂൽ എന്നും അറിയപ്പെടുന്നു.
ഉപനയത്തിന്റെ ചടങ്ങുകൾ
ആചാര്യഭേദം, ദേശഭേദം, കാലഗതി എന്നിവയാൽ ഉപനയനത്തിന്റെ ക്രിയകളിൽ പല പക്ഷഭേദങ്ങളും ഉണ്ടായിട്ടുണ്ട്.
ഉപനയനത്തിന്റെ ചടങ്ങുകൾക്ക് ഓരോ വൈദികസമ്പ്രദായമനുസരിച്ചും വ്യത്യാസമുണ്ടായിട്ടുണ്ട്.
അതായത് ഋഗ്വേദികളുടെയും യജുർ‌വേദികളുടെയും സാമവേദികളുടെയും അഥർ‌വവേദികളുടെയും ചടങ്ങുകൾ തമ്മിൽ വ്യത്യാസമുണ്ട്.
ദ്വിവേദികളും (രണ്ട് വേദങ്ങൾ അഭ്യസിക്കുന്നവർ) ത്രിവേദികളും (മൂന്ന് വേദങ്ങൾ അഭ്യസിക്കുന്നവർ) ചതുർ‌വേദികളും (നാല് വേദങ്ങൾ അഭ്യസിക്കുന്നവർ) താന്താങ്ങളുടെ താൽ‌പര്യമനുസരിച്ച് ഏതെങ്കിലും ഒരു സമ്പ്രദായം തിരഞ്ഞെടുക്കുന്നു.
ഓരോ വൈദികശാഖയ്ക്കനുസരിച്ചും ചടങ്ങുകളിൽ വ്യത്യാസമുണ്ട്.
അതായത്, ഋഗ്വേദികളിൽത്തന്നെ ആശ്വലായനചരണക്കാരുടെ (പകഴിയന്മാരുടെ) രീതിയിൽ നിന്നും വ്യത്യസ്തമാണ് കൗഷീതകചരണക്കാരുടേത്.
അതുപോലെതന്നെ യജുർ‌വേദികളിലും ബാധൂലകചരണക്കാരുടെ ചടങ്ങുകളും ബൗധായനചരണക്കാരുടെ ചടങ്ങുകളും തമ്മിലും വ്യത്യാസം കാണാൻ കഴിയും.
വൈദികശാഖയനുസരിച്ച് ചിലവ്യത്യാസങ്ങൾ ഉണ്ടാകാമെങ്കിലും ഉപനയനത്തിന്റെ ചടങ്ങുകൾ പൊതുവെ താഴെ വിവരിക്കും പ്രകാരമാണ്.
ബ്രാഹ്മണർക്ക് ഉപനയനം അഞ്ചാം വയസ്സുമുതൽ ചെയ്യാം.
ആറാം വയസ്സിൽ പാടില്ല.
ഏഴുവയസ്സുമുതൽ എപ്പോൾ വേണമെങ്കിലും ചെയ്യാം .
യജ്ഞോപവീതധാരണം
ആദ്യമായി നിലവിളക്കുകൊളുത്തി ഗണപതിക്ക് വയ്ക്കുന്നു .
ബാലനും പിതാവും ചേർന്ന് പ്രായശ്ചിത്തവും 4 നാന്ദീമുഖവും ചെയ്യുന്നു.
പിതാവ് പുണ്യാഹമുണ്ടാക്കി "ഓം ഇന്ദ്രപ്രീയതാം" ജപിച്ച് പുത്രന് തളിച്ച് അക്ഷതം വിതറുന്നു.
ഉരുളിയിൽ ഉണക്കലരി നിറച്ച് പിരിച്ച പൂണൂലും കൂർ‌ച്ചവും അതിൽ വച്ച് അത് ഗായത്രി ജപിക്കുന്നതിന് ബ്രാഹ്മണരെ ഏല്പിക്കുന്നു.
ബ്രാഹ്മണർ  അത്  ഏറ്റുവാങ്ങി പൂണൂലിനുമുകളിൽ കൂർച്ചം വച്ച് 1008 തവണ ഗായത്രീമന്ത്രം ജപിക്കുന്നു.
(ഇതിന് രണ്ടോ നാലോ ബ്രാഹ്മണരാകാം).
ബ്രാഹ്മണർ ഗായത്രീജപം ചെയ്തുകൊണ്ടിരിക്കുമ്പോൾത്തന്നെ ബാലനെ സാക്ഷികളോടൊപ്പം ഇരുത്തി ഭക്ഷണം കഴിപ്പിക്കുന്നു.
ഭക്ഷണശേഷം കൈയും വായും കഴുകിവന്ന ബാലനെ കിഴക്കോട്ടിരുത്തി ഗണപതിനിവേദിച്ച് തുഷ്ണിയായി (മന്ത്രമില്ലാതെ)  നവക്രിയചെയ്ത് ഗണപതി വിടുർത്തുന്നു.
അതിനു് ശേഷം ബാലനെ കിഴക്കോട്ടിരുത്തി ക്ഷൗരം ചെയ്യിക്കുന്നു.
സ്നാനശേഷം ഈറൻ‌ മാറ്റി ബാലനെ അലങ്കരിക്കുന്നു (മയില്പീലി ചൂടുകയോ, കണ്ണെഴുതുകയോ, ഹരിചന്ദനം തൊടുകയോ അങ്ങനെ സുന്ദരമെന്ന് തോന്നുന്ന എന്തുമാകാം).
ഒരുങ്ങിവരുന്ന ബാലനെ മുറ്റത്ത് കിഴക്കോട്ടിരുത്തുന്നു.
ബാലൻ തന്നെ തീർഥമുണ്ടാക്കി ഗണപതി നിവേദിച്ച് വിദ്യാരംഭം കുറിച്ച ആളിന് (എഴുത്തച്ഛന്) ദക്ഷിണയും വസ്ത്രവും കൊടുക്കുന്നു.
അതിനുശേഷം 1008 തവണ ഗായത്രീമന്ത്രം ജപിച്ചുകഴിഞ്ഞ യജ്ഞോപവീതം ഏറ്റുവാങ്ങി ഗായത്രി ജപിച്ച ബ്രാഹ്മണർക്ക് ദക്ഷിണയും വസ്ത്രവും നൽകുന്നു.
മെഴുകി നെല്ലും അരിയും കുറുമ്പുല്ലും ഇട്ടിരിക്കുന്നതിൽ ബാലനെ പിതാവോ കർമിയോ വലതുകാൽ ആദ്യമാക്കി കയറ്റി നിർത്തുന്നു.
പിതാവ്  അല്ലെങ്കിൽ കർമി വലതുവശത്തുനിന്ന് ബാലന്റെ രണ്ടുകയ്യുടെയും മോതിര-തള്ളവിരലുകലായി പൂണുനൂൽ പിടിപ്പിച്ച് വലതുകൈ ഉയർത്തിപ്പിടിപ്പിക്കുന്നു.
അതിനു് ശേഷം പ്രണവത്തോടുകൂടിയുള്ള യജ്ഞോപവീതമന്ത്രം ചൊല്ലുന്നു.
ദേവനാഗരിലിപിയിൽ : यज्ञोपवीत महामन्त्रः (प‍रब्रह्म ऋषिः, तिष्टुप् छन्दः, परमात्मा देवता) ॐ यज्ञोपवीतम् परमम् पवित्रम् प्रजापतेर्यत् सहजं पुरस्तात्।
आयुष्यमग्र्यम् प्रतिमुञ्च शुभ्रम् यज्ञोपवीतम् बलमस्तु तेजः॥
മലയാളലിപിയിൽ : യജ്ഞോപവീതമഹാമന്ത്രം (പരബ്രഹ്മ ഋഷിഃ, തിഷ്ടുപ് ഛന്ദഃ, പരമാത്മാ ദേവതാ) ഓം യജ്ഞോപവീതം പരമം പവിത്രം പ്രജാപതേര്യൽ സഹജം പുരസ്താൽ ആയുഷ്യമഗ്ര്യം പ്രതിമുഞ്ചശുഭ്രം യജ്ഞോപവീതം ബലമസ്തു തേജഃ
മന്ത്രാവസാനം യജ്ഞോപവീതം (യജ്ഞസൂത്രം) ധരിപ്പിക്കുന്നു (ഇടതുകൈ തോൾ നിരപ്പിൽനിന്നല്പം ഉയർത്തിനിർത്തിക്കൊണ്ട്  നന്നായി ഉയർത്തിപ്പിടിച്ചിരിക്കുന്ന വലതുകയ്യിലുള്ള യജ്ഞസൂത്രത്തിനുള്ളിലായി ശിരസും വലംകൈയും വരത്തക്കവിധം വലതുകൈ യജ്ഞസൂത്രത്തിനുള്ളിലൂടെ എടുപ്പിക്കുന്നു).
ചില ബ്രാഹ്മണസമുദായക്കാർ ഉപനയനം ബാലനെ ഇരുത്തിയും ചെയ്യാറുണ്ട്.
ഉപനീതനായ ബാലനെ മെഴുകിയ തറയിൽനിന്നും വലതുകാലാദ്യമായി  കിഴക്കോട്ടിറക്കി പ്രദക്ഷിണമായി (വലത്തൂടെ) കൊണ്ടുവന്ന് ഇതുത്തി ഗണപതി വിടുർത്തി ആചമിപ്പിച്ച് അകത്തുകൊണ്ടുവരുന്നു.
ഹോമശേഷം മേഖല കെട്ടി കൃഷ്ണാജിനം ധരിപ്പിക്കുന്നു.
കർമി (ആചാര്യൻ) കിഴക്കോട്ട് തിരിഞ്ഞ് നിന്ന് ബാലനെ  (ശിഷ്യനെ) അഭിമുഖമാക്കി നിർത്തി ബാലന്റെ കൈകൾ ചേർത്ത് പിടിച്ച് "കോനാമാസി?"
(പേരെന്ത്?) എന്ന് ചോദിക്കുന്നു.
ബാലൻ തന്റെ നാമം ശർമ, വർമ, തുടങ്ങിയ ഉപനാമസഹിതം പറയണം.
ഉദാഹരണമായി രാമൻ എന്ന് പേരുള്ള ബ്രാഹ്മണബാലൻ "രാമശർമാഹം ഭോഃ" (രാമശർമയാണ് ഞാൻ) എന്നും കൃഷ്ണൻ എന്ന് പേരുള്ള ക്ഷത്രിയബാലൻ "കൃഷ്ണവർമാഹം ഭോഃ" (കൃഷ്ണവർമയാണ് ഞാൻ) എന്നും പറയണം.
ആചാര്യൻ ബാലനെ ദേവന്മാർക്ക് സമർ‌പ്പിച്ച് തിരിച്ച് വാങ്ങുന്നതായി സങ്കല്പിച്ചുള്ള മന്ത്രങ്ങൾ ചൊല്ലുന്നു.
അനന്തരം "ബ്രഹ്മചാരീ ഭവ" (ബ്രഹ്മചാരിയാകട്ടെ) എന്ന് ബാലനെ ആശീർ‌വദിക്കുന്നു.
യോഗ്യനായ ആചാര്യൻ ആദ്യം ബ്രഹ്മചാരിയെ (വിദ്യാർത്ഥിയെ) വിദ്യ അഭ്യസിക്കുന്നതിനുള്ള ദൃഢവ്രതം ഉപദേശിച്ച് ഗർഭത്തിനെ അമ്മ എന്നതുപോലെ ഉൾക്കൊള്ളുന്നു ("ആചാര്യ ഉപനയനമാനോ ബ്രഹ്മചാരിണം കൃണുതേ ഗർഭമന്തഃ" ).
ഗായത്ര്യോപദേശം
യജ്ഞകുണ്ഡത്തിന് പടിഞ്ഞാറുവശത്ത് ആചാര്യൻ കിഴക്കോട്ടിരുന്ന് ബാലന്റെ കയ്യിൽനിന്നും ഒരു കൂർച്ചം വാങ്ങി യജ്ഞകുണ്ഡത്തിന്റെ വടക്ക്ഭാഗത്ത് വച്ചിട്ടുള്ള പലകയിൽ കിഴക്കോട്ടോ വടക്കോട്ടോവച്ച് ആചാര്യൻ അതിൽ പശ്ചിമാഭിമുഖമായി ഇരിക്കുന്നു.
ആചാര്യന്റെ അഭിമുഖമായി കിഴക്കോട്ട് തിരിഞ്ഞ് ഇടത്തേ കാൽമുട്ട് മടക്കി ഇരുന്ന് ബാലൻ നമസ്കരിച്ച് "അധീഹി ഭോ സാവിത്രീം ഭോ അനുബ്രൂഹിം" എന്ന്, അതായത് ഗായത്രീമന്ത്രം പറഞ്ഞുതരണമെന്ന്, അപേക്ഷിക്കുന്നു.
ആചാര്യൻ ബാലന്റെ കയ്യിൽ കുറുമ്പുല്ല് പിടിപ്പിച്ച് വലംകൈ മുകളിലാക്കി അട്ടകം പിടിപ്പിക്കുന്നു.
ആചാര്യൻ തന്റെ വലംകയ്യ് ബാലന്റെ അട്ടകത്തിന് മേലെയും ഇടംകൈ ചോടെയും വരുമാറ് പിടിക്കുന്നു.
ഇപ്രകാരം ബ്രഹ്മചാരിയുടെ കൈകൾ ചേർത്തുപിടിച്ച് ഉത്തരീയംകൊണ്ട് മറയുണ്ടാക്കി ആചാര്യൻ ഗായത്രീമന്ത്രം ഉപദേശിച്ചുകൊടുക്കുന്നു.
ഓം ബ്രഹ്മപ്രജാപതിഃ ഋഷിഃ ദേവീഗായത്രീച്ഛന്ദഃ പരമാത്മാ ദേവതാ ഓം ഗാഥിനോ വിശ്വാമിത്രഃ ഋഷിഃ ഗായത്രീച്ഛന്ദഃ സവിതാ ദേവതാ
എന്ന് ചൊല്ലിയശേഷം ആചാര്യൻ ഗായത്രീമന്ത്രം പദമായി മൂന്ന് തവണ ചൊല്ലുന്നു.
ആദ്യത്തേത് നിരൂപിക്കുകയാണ്.
അതിനാൽ പതുക്കെയാണ് ചൊല്ലുക.
രണ്ടാമത്തേത് കേൾപ്പിക്കുകയാണ്.
ഉറക്കെ ചൊല്ലും.
മൂന്നാമത്തേത് ചൊല്ലിക്കൊടുത്ത് ചൊല്ലിക്കുന്നു.
രണ്ട് തവണകൂടി ഇത് ആവർത്തിക്കുന്നു.
പിന്നെ നിർത്തുന്നു - വിരാമസ്താവൽ.
തുടർന്ന് കൈവിട്ട് ബാലന്റെ നെഞ്ച് തൊട്ട് മന്ത്രം ചൊല്ലുന്നു
മമവ്രതേ ഹൃദയന്തേ ദധാമി മമചിത്തമനുചിത്തന്തേ അസ്തു മമവാചമേകവ്രതോജുഷസ്വ ബൃഹസ്പതിഷ്ടാനിയുനക്തുമഹ്യം
തുടർന്ന് ആചാര്യൻ ബാലന് ബ്രഹ്മചാരി അനുഷ്ഠിക്കേണ്ട ധർമങ്ങൾ, ആചമനം , നിത്യകർമങ്ങൾ തുടങ്ങിയവയും ഉപദേശിക്കുന്നു.
ഉപദേശങ്ങൾ സ്വീകരിച്ച് ബ്രഹ്മചാരി ആചാര്യനെ അഭിവാദ്യം ചെയ്യുന്നു.
ആചാര്യൻ പ്രത്യഭിവാദ്യം ചെയ്യുന്നു.
ബ്രഹ്മോപദേശത്തിനുശേഷം "മാതരമേവാഗ്രേ ഭിഷസ്വ" എന്നുപറഞ്ഞ് ഒരു പാത്രത്തിൽ സ്വർണവും കൂർച്ചവും വച്ച് ബ്രഹ്മചാരിയായ ബാലന് നൽകുന്നു.
ബാലൻ ദണ്ഡും പാത്രവുമായി അമ്മയുടെ അടുത്തുചെന്ന് പാത്രം വച്ച് അഭിവാദ്യം ചെയ്യുന്നു.
അമ്മ തുഷ്ണിയായി (മന്ത്രമില്ലാതെ) പ്രത്യഭിവാദനം ചെയ്തുകഴിഞ്ഞാൽ പാത്രമെടുത്ത് "ഭവതി ഭിക്ഷാം ദേഹി" എന്ന് പറയണം.
അമ്മ ഉണക്കലരി കൊടന്നയാലെ വാരി മൂന്നുവട്ടം അവന്റെ ഉരുളിയിൽ ഇടണം.
ഭിക്ഷവാങ്ങിയശേഷം അമ്മയെ തുഷ്ണിയായി അഭിവാദ്യം ചെയ്യണം.
തുഷ്ണിയായി പ്രത്യഭിവാദ്യം കഴിഞ്ഞാൽ മറ്റ് അമ്മമാരുടെ അടുത്തുനിന്നും (വലിയമ്മ,ചെറിയമ്മ തുടങ്ങിയവരിൽ നിന്നും) ഭിക്ഷ വാങ്ങണം.
(ഭിക്ഷ നിഷേധിക്കാൻ സാധ്യതയില്ലാത്ത ആരിൽ നിന്നും ഭിക്ഷ വാങ്ങാം).
ഭിക്ഷയുമായി ആചാര്യന്റെ അടുത്തെത്തി "ഭൈക്ഷമിദം" എന്നുപറഞ്ഞ് നൽകണം.
ആചാര്യൻ "സുഭൈക്ഷം" എന്നുപറഞ്ഞ് വാങ്ങി യജ്ഞകുണ്ഡത്തിനു വടക്ക് ഇലയിൽ ആ അരിയിട്ട് നിരത്തുന്നു.
പിന്നെ അതിൽ തെക്ക് ശ്രദ്ധയെന്നും വടക്ക് മേധയെന്നും രണ്ട് സ്ത്രീരൂപമെഴുതി പൂവാരാധിച്ച് "ഓം ശ്രദ്ധമേധപ്രിയതാം" എന്ന് പുണ്യാഹം തളിച്ച് ബാലനെക്കൊണ്ട് അരിയിൽ തൊടീച്ച് ഗണപതി വിസർജനം ചെയ്യുന്നു.
ഭിക്ഷയെടുത്ത അരിയേ നാലുദിവസം വെച്ചുണ്ണാവൂ.
ചടങ്ങുകൾക്ക് ശേഷം കൂടിയിരിക്കുന്നവരെ സൽക്കരിച്ചയക്കണം.
അവർ ബ്രഹ്മചാരിയെ
ത്വം ബാലക!
ത്വാമീശ്വരകൃപയാ വിദ്വാൻ ശരീരാത്മബലയുക്തഃ കുശലീ വീര്യവാനfരോഗഃ സർ‌വം വിദ്യാ അദീത്യാfസ്മാൻ ദിദ്യക്ഷുഃ സന്ന്യാഗമാ
എന്ന് മന്ത്രോച്ചാരണപൂർ‌വം ആശിർ‌വദിക്കണം.
ഗുരുകുലഗമനം
നാലുദിവസങ്ങൾക്ക് ശേഷം ബ്രഹ്മചാരി ഗുരുകുലത്തിലേക്ക് പോകുന്നു.
തുടർന്ന് വിദ്യാഭ്യാസം പൂർത്തിയാകുന്നതുവരെ ബ്രഹ്മചാരി ഗുരുകുലത്തിൽ വസിക്കുന്നു.
വിദ്യാഭ്യാസം പൂർത്തിയാക്കിയശേഷം ബ്രഹ്മചാരി സുമുഹൂർത്തത്തിൽ ഗുരുദക്ഷിണ നൽകി സ്വഗൃഹത്തിലേക്ക് മടങ്ങുന്ന ചടങ്ങാണ് സമാവർത്തനം .
ഓനിച്ചുണ്ണി
ഉപനയനം കഴിഞ്ഞ ബ്രാഹ്മണ വിദ്യാർത്ഥിയെ ഓനിച്ചുണ്ണി എന്നു വിളിക്കുന്നു.
ഉപനയിച്ച ഉണ്ണി ലോപിച്ച് ഉപനയിച്ചുണ്ണിയും അതുംലോപിച്ച് ഓനിച്ചുണ്ണിയുമായി.
ഇക്കാലത്താണ് വേദപഠനം.
ബ്രഹ്മചാരി കുടുമയും കഴുത്തിൽ പൊള്ളമോതിരവും കൃഷ്ണാജിനവും ധരിക്കണം.
ആചാരങ്ങളിലെ വ്യത്യാസങ്ങൾ ചില വൈദിക ശാഖക്കാർ യജ്ഞോപവീതം  ധരിക്കുമ്പോൾ കണ്ണ് ചിമ്മാൻ പാടില്ല എന്ന് അനുശാസിക്കാറുണ്ട്.
കണ്ണ് ചിമ്മിയാൽ പ്രായശ്ചിത്തം, ആചമനം എന്നിവ ചെയ്തശേഷം ചടങ്ങുകൾ തുടരും.
ചില ബ്രാഹ്മണസമുദായക്കാർ വിവാഹശേഷം പൂണൂലിൽ മൂന്ന് ഇഴകൾ കൂടി ചേർക്കുന്നു.
ഒരോ കുട്ടികൾ ഉണ്ടാകുമ്പോഴും ഇഴകളുടെ എണ്ണം കൂട്ടുന്ന സമ്പ്രദായവും ചില ബ്രാഹ്മണസമുദായങ്ങളിൽ നിലനിൽക്കുന്നുണ്ട്.
ഉപനയനത്തിന്റെ പ്രാധാന്യം ഉപനയനം ഒരുവനെ വേദാധ്യയനത്തിന് അധികാരിയാക്കുന്നു.
പുനരുപനയനം
ഇതിന് അഴിച്ചുപനയനം എന്നും പറയാറുണ്ട്.
യജ്ഞോപവീതം മുഷിയുകയോ, ജീർണിക്കുകയോ, നൂൽ പൊട്ടുകയോ, അശുദ്ധമാവുകയോ ചെയ്താൽ അത് സ്വയം മാറാം.
തനിയെ ചെയ്യാം.
ഉപവീതം ഭിന്നതന്തും ജീർണം കശ്മല ദൂഷിതം വിസൃജ്യാമി നഹി ബ്രഹ്മവർച്ചോ ദീർഘായുരസ്തു മേ
ഇതി ജീർണം യജ്ഞോപവീതം ജലേ വിസൃജ്യ ആചാമേത് (ഇങ്ങനെ ജീർണിച്ച യജ്ഞോപവീതം ജലത്തിൽ ഉപേക്ഷിച്ച് ആചമിക്കുക ).
1979-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/Malayalam_films_of_1979 മലയാളചലച്ചിത്രം 1928 - 1949 1950- 1959 1960കൾ 1960 1961 1962 1963 1964 1965 1966 1967 1968 1969 1970കൾ 1970 1971 1972 1973 1974 1975 1976 1977 1978 1979 1980കൾ 1980 1981 1982 1983 1984 1985 1986 1987 1988 1989 1990കൾ 1990 1991 1992 1993 1994 1995 1996 1997 1998 1999 2000കൾ 2000 2001 2002 2003 2004 2005 2006 2007 2008 2009 2010കൾ 2010 2011 2012 2013 2014 2015 2016 2017 2017 2018 2019 2020കൾ 2020 2021 2022 2023 ക സ തി നം.
ചലച്ചിത്രം സംവിധാനം രചന അഭിനേതാക്കൾ 1 ആദിപാപം കെ.പി. കുമാരൻ കെ.പി. കുമാരൻ ശുഭ , സുകുമാരൻ 2 ആറാട്ട് ഐ.വി. ശശി ടി. ദാമോദരൻ ജോസ് , സീമ , ശങ്കരാടി , 3 ആവേശം വിജയാനന്ദ് സി വി ഹരിഹരൻ ജയൻ , ഷീല 4 അഗ്നിപർവ്വതം പി. ചന്ദ്രകുമാർ കെ.പി. കൊട്ടാരക്കര മധു , ശ്രീവിദ്യ , അംബിക 5 അഗ്നിവ്യൂഹം പി. ചന്ദ്രകുമാർ ഡോ ബാലകൃഷ്ണൻ സുകുമാരൻ , ശുഭ , കനകദുർഗ 6 അജ്ഞാതതീരങ്ങൾ എം. കൃഷ്ണൻ നായർ മാനി മുഹമ്മദ് വിധുബാല , രാഘവൻ , സത്താർ 7 അലാവുദ്ദീനും അത്ഭുതവിളക്കും ഐ.വി. ശശി കമലഹാസൻ , ജയഭാരതി , രജനികാന്ത് 8 അമൃതചുംബനം പി. വേണു ചെമ്പിൽ ജോൺ രാഘവൻ , ആറന്മുള പൊന്നമ്മ , ബഹദൂർ , എം.ജി. സോമൻ 9 അങ്കക്കുറി വിജയരാജ് പാപ്പനംകോട് ലക്ഷ്മണൻ ജയൻ , ജയഭാരതി , സുകുമാരൻ , സീമ 10 അനുഭവങ്ങളേ നന്ദി ഐ.വി. ശശി മധു , ജയഭാരതി , ശങ്കരാടി , ബാലൻ കെ. നായർ 11 അനുപല്ലവി ബേബി രവികുമാർ, ഭവാനി 12 അന്യരുടെ ഭൂമി നിലമ്പൂർ ബാലൻ നിലമ്പൂർ ബാലൻ, ആമിന, കോഴിക്കോട് ശാരദ 13 അശ്വത്ഥാമാവ് കെ.ആർ. മോഹനൻ മാടമ്പ് കുഞ്ഞുകുട്ടൻ വിധുബാല , മാടമ്പ് കുഞ്ഞുകുട്ടൻ 14 അവൾ നിരപരാധി എം. മസ്താൻ അസ്കർ സുധീർ , ജോസ് , സത്താർ , സാധന 15 അവളുടെ പ്രതികാരം പി. വേണു സി.പി ആന്റണി സത്താർ , ആശാലത , 16 അവനോ അതോ അവളോ ബേബി കാശിനാഥ് ജയൻ , ജഗതി , കനകദുർഗ 17 ചൂള ജെ. ശശികുമാർ ജി സോമൻ , മണവാളൻ ജോസഫ് , ഭവാനി 18 ചുവന്ന ചിറകുകൾ എൻ. ശങ്കരൻ നായർ 19 കോളേജ് ബ്യൂട്ടി ബാലകൃഷ്ണൻ പൊറ്റക്കാട് 20 ഡ്രൈവർ മദ്യപിച്ചിരുന്നു എസ്.കെ. സുഭാഷ് 21 എനിക്കു ഞാൻ സ്വന്തം പി. ചന്ദ്രകുമാർ 22 എന്റെ നീലാകാശം തോപ്പിൽ ഭാസി ശോഭ 23 എന്റെ സ്നേഹം നിനക്ക് മാത്രം പി. സദാനന്ദൻ 24 ഏഴാം കടലിനക്കരെ ഐ.വി. ശശി 25 ഏഴുനിറങ്ങൾ.